Nuttall (topp)

En nuttall er en betegnelse på en topp i England eller Wales som når 2 000 fot over havet, tilsvarende 610 meter over havet, og har en primærfaktor på minst 50 fot (ca.15,2 m). Det er totalt 442 nuttalls, hvorav 254 befinner seg i England og 188 i Wales. 

Listen ble først laget av John og Anne Nuttall, som inkluderte den i sitt tobindsverk The Mountains of England & Wales.

Fordi klassifiseringen har en primærfaktor på bare 15 meter, kritiseres den av enkelte for å ta med for mange ubetydelige topper. Hewitt er en klassifisering hvor man søker å rette opp dette ved at det kreves primærfaktor på minst 30 meter. 

Med unntak av Pillar Rock i Lake District kan man nå alle nuttalls uten å måtte klatre. Per juli 2024 var det registrert at 277 mennesker hadde nådd samtlige topper på listen. (335 om man ikke regner med Pillar Rock).

 Referanser 

Kategori:Fjell i Storbritannia
Kategori:Fjell under 1000 meter

en:Lists of hills in the British Isles#Nuttalls